Christian Sundman

Carl Christian Rötger Sundman (13. tammikuuta 1933 Helsinki – 15. huhtikuuta 1994 Espoo) oli suomalainen yritysjohtaja, joka sai kauppaneuvoksen arvonimen. 

Sundmanin vanhemmat olivat pankinjohtaja Carl Gustav Sundman ja Ruth Margit Selinda Nordberg ja puoliso vuodesta 1957 Ritva Marina Schlüter, kauppaneuvos Hans Schlüterin tytär. Sundman tuli ylioppilaaksi Brändö svenska samskolasta 1953 ja valmistui insinööriksi Tekniska Läroverket i Helsingforsista 1958. Hän oli ensin appensa perustaman Oy HTH-yhtymä Ab:n osastopäällikkö 1958–1961 ja sitten toisen appensa perustaman yhtiön Oy Teräskonttorin konemyynti-insinööri 1961–1969, varatoimitusjohtaja 1970–1974 ja toimitusjohtaja ja hallituksen jäsen vuodesta 1975. Sundmanilla oli myös luottamustehtäviä. Sotilasarvoltaan hän oli reservin korpraali. Kauppaneuvoksen arvonimen Sundman sai 1983. Hänet tunnettiin myös aktiivisena filatelistina.

Lähteet 

Suomalaiset insinöörit
Suomalaiset yritysjohtajat
Kauppaneuvokset
Filatelistit
Suomalaiset keräilijät
Vuonna 1933 syntyneet
Vuonna 1994 kuolleet